قمر الاسلام راجہ

قمرالاسلام راجا ایک پاکستانی سیاست دان ہیں جو 2024 سے قومی اسمبلی کے رکن ہیں۔ اس سے قبل وہ 2008 ء سے مئی 2018 ء تک پنجاب کی صوبائی اسمبلی کے رکن بھی رہ چکے ہیں۔

 ابتدائی زندگی اور تعلیم 
قمر الاسلام راجا 6 دسمبر 1964ء کو راولپنڈی میں پیدا ہوئے۔ انھوں نے 1987ء میں پنجاب یونیورسٹی سے گریجویشن کیا۔ انھوں نے یونیورسٹی آف انجینئرنگ اینڈ ٹیکنالوجی، لاہور سے 1989ء میں سول انجینئرنگ میں بیچلر آف سائنس کی ڈگری حاصل کی۔ 2001ء میں انہون نے کمپیوٹر سائنسز میں پوسٹ گریجویٹ ڈپلوما مکمل کیا۔ 2005ء میں انھوں نے ماسٹر آف سائنس اور 2009ء میں ماس کمیونیکیشن میں ماسٹر آف فلاسفی کی ڈگری حاصل کی۔ 

 سیاسی کیریئر 
قمر الاسلام راجا 2008 کے پاکستانی عام انتخابات میں حلقہ پی پی-5 (راولپنڈی-V) سے پاکستان مسلم لیگ (ق) کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ انھوں نے 34,252 ووٹ حاصل کیے اور پاکستان مسلم لیگ (ن) کے امیدوار راجا انور کو شکست دی۔  وہ 2013 کے پاکستانی عام انتخابات میں حلقہ پی پی-5 (راولپنڈی-V) سے مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انھوں نے 65,445 ووٹ حاصل کیے اور پنجاب کی صوبائی اسمبلی میں سب سے زیادہ برتری کے ساتھ انھوں نے مسلم لیگ (ق) کے امیدوار ملک سہیل اشرف کو شکست دی۔
اس دوران وہ پنجاب ایجوکیشن فاؤنڈیشن کے چیئرمین کے طور پر خدمات انجام دیتے رہے۔

2024 کے پاکستانی عام انتخابات میں، وہ ایک بار پھر پاکستان مسلم لیگ (ن) کے امیدوار کے طور پر قومی اسمبلی کی نشست این اے-53 (راولپنڈی- II) سے میدان میں آئے۔

 حوالہ جات 

زمرہ:راولپنڈی کے سیاستدان
زمرہ:راولپنڈی کی شخصیات
زمرہ:یونیورسٹی آف انجینئرنگ اینڈ ٹیکنالوجی، لاہور کے فضلا
زمرہ:فضلا جامعہ پنجاب
زمرہ:پاکستان مسلم لیگ (ن) کے ارکان صوبائی اسمبلی (پنجاب)
زمرہ:پاکستان مسلم لیگ (ق) کے ارکان صوبائی اسمبلی (پنجاب)
زمرہ:پنجاب ارکان صوبائی اسمبلی 2013ء تا 2018ء
زمرہ:پنجاب ارکان صوبائی اسمبلی 2008ء تا 2013ء
زمرہ:1964ء کی پیدائشیں
زمرہ:بقید حیات شخصیات
زمرہ:پاکستانی ارکان قومی اسمبلی 2024ء تا 2029ء